Diari Oficial de la Generalitat Valenciana


Sumari del DOGV 9363, del 16-06-2022 (2022/5461)

RESOLUCIÓ de 8 de juny de 2022, de la consellera de Justícia, Interior i Administració Pública, per la qual es modifica la designació de la persona titular, en representació de l'Il·lustre Col·legi Notarial de València, del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5461


Data del document
:   08-06-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 8 de juny de 2022, de la consellera de Justícia, Interior i Administració Pública, per la qual es modifica la designació de la persona titular, en representació de l'Il·lustre Col·legi Notarial de València, del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana. [2022/5461]  
  
El Fòrum sobre Justícia i Discapacitat és un observatori que s'insereix en el marc del Fòrum de Debat de la Justícia a la Comunitat Valenciana, creat mitjançant Resolució de 19 de novembre de 2015, de la consellera de Justícia, Administració Pública, Reformes Democràtiques i Llibertats Públiques (DOGV 7666, 26.11.2015), amb la finalitat de debatre les qüestions que sorgisquen en relació amb el funcionament de l'administració de Justícia, i com un espai que pretén servir de via entre tots els operadors jurídics i la ciutadania.  
La Resolució de 27 de setembre de 2021, de la consellera de Justícia, Interior i Administració Pública, per la qual es dona continuïtat als treballs del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana, i se'n nomena els membres (DOGV 9186, 01.10.2021), en el seu punt resolutiu primer n'estableix la composició i la designació de les persones titulars que l'integren.   
Vista la renúncia formulada per la notària de Xirivella, Ana María Más Mayor, com a presidenta de l'Institut Valencià per a l'Atenció a les Persones amb Discapacitat o Risc d'Exclusió Social (INDISVA), i com a delegada de l'Il·lustre Col·legi Notarial de València en la Fundació Aequitas.  
Vist l'acord de la Junta Directiva de l'Il·lustre Col·legi Notarial de València, de data 26 d'abril de 2022, designant per a aquests càrrecs la també notària de la localitat de Xirivella, María Consuelo Bombal Quirós, el que es comunica a l'efecte que en les pròximes reunions del Fòrum sobre Justícia i Discapacitat es convoque la Sra. Bombal Quirós.  
  
Escau modificar la designació de la persona titular en representació de l'Il·lustre Col·legi Notarial de València.  
L'article 6 del Decret 5/2019, de 16 de juny, del president de la Generalitat, assigna a la Conselleria de Justícia, Interior i Administració Pública, entre altres, les competències en matèria de justícia i reformes democràtiques.  
L'article 74 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, així com l'article 10 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, atribueix a la Direcció General de Reformes Democràtiques i Accés a la Justícia, entre altres, les competències en matèria d'assistència jurídica gratuïta, mediació, assistència a les víctimes del delicte i dels instruments que aprofundisquen en el desenvolupament democràtic i en la promoció dels drets.  
A tenor d'allò adés assenyalat i vista la proposta del director general de Reformes Democràtiques i Accés a la Justícia, resolc:  
  
Únic  
Designar María Consuelo Bombal Quirós com a vocal titular del Fòrum sobre Justícia i Discapacitat, en representació de l'Il·lustre Col·legi Notarial de València, en substitució d'Ana María Más Mayor.  
  
Contra aquesta resolució, que posa fi a la via administrativa, cap la interposició de recurs potestatiu de reposició en el termini d'un mes davant de la consellera de Justícia, Interior i Administració Pública, en virtut dels articles 112.1, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, formular recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, en virtut dels articles 8, 10.1.a, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, comptats a partir de l'endemà de la publicació en el Diari Oficial de la Generalitat Valenciana. Tot això, sense perjudici de la interposició de qualsevol altre recurs que s'hi estime escaient.  
  
València, 8 de juny de 2022.- La consellera de Justícia, Interior i Administració Pública: Gabriela Bravo Sanestanislao.